text: [{"text_idx": "#000004", "text": "Muummichi ministeera Israa\u2019el Benjaamiin Netaaniyaahu duula na filadhaa geggeessaa jiru ilaalchisee, Kiibxata kaleessaa haasaya Televizhina biyyattiitiin kallattiin dabreen, \u201d irra deebiin yoo kan filatamu tahe mootummaa haaraya akkuma hundeesseen Sulula Urduun West Bank keessatti argamuu fi naannawa kaaba Bahar-al-Mayyititti argamu hunda gara Israa\u2019elitti kutuuf har\u2019a waadaa gala\u201d jedhe."}, {"text_idx": "#000005", "text": "Naannoon Benjaamin Netaaniyaahuu humnaan Israa\u2019el jalatti galchuuf dhaadate kun, dachii yeroo ammaa West Bank keessatti harka Falasxiin jala jiru keessaa dhibbeentaa 30 ol yoo tahu, kanaan duras Israa\u2019el manneen seeraan alaa ijaaruun Yahuudota kuma 11 ol qubsiistee jirti. Dabalataanis yeroo ammaa naannicha keessa Falasxiinonni kuma 65 ol tahan kan jiraatan tahuu odeeyfannoon ni addeessa."}, {"text_idx": "#000006", "text": "Labsiin Israa\u2019el kun Falasxiin fi biyyoota biroo irraa mormii cimaa kan kaase yoo tahu, Prezdaantiin Bulchiinsa Falasxiin Mahmuud Abbaas \u201cIsraa\u2019el karoora kana raawwachuuf yoo kan yaaltu tahe, walii galteewwan kanaan dura mallatteeffaman hundi kan diigaman taha\u201djechuun akeekkachiise. Gamtaan Ministeerota haajaa alaa biyoota Arabaa gama isaatiin labsiin Israa\u2019el kun \u201cmarii nageenyaa Israa\u2019el fi Falasxiin jiddutti geggeeffamu kan danqu\u201d jechuun balaaleffate."}, {"text_idx": "#000007", "text": "Haaluma wal fakkaatuun Sa\u2019uudii fi Qaxar dabalatee biyyoonni Arabaa heddu karoora mootummaa Israa\u2019el kana balaaleffatanii jiru. Sa\u2019uudiin karoorri kun \u201cseera addunyaa kan cabsuu fi gocha hamaa Falasxiinota irratti aggaamame\u201djechuun balaaleffatte. Dabalataanis mootummaan Sa\u2019uudii dhimmicha irratti mari\u2019achuuf ministeerota biyyoota Islaamaa 57 wal gahii ariifachiisaa yaamee jira."}, {"text_idx": "#000010", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}]